b'\n_START_ARTICLE_\nHan\xc5\xbeekovi\xc4\x87ev memorijal\n_START_PARAGRAPH_\nHan\xc5\xbeekovi\xc4\x87ev memorijal ime je me\xc4\x91unarodnog atletskog mitinga koji se odr\xc5\xbeava u Zagrebu od 1951. godine. U sklopu mitinga, ve\xc4\x8der ranije odr\xc5\xbeava se Memorijal Ivana Ivan\xc4\x8di\xc4\x87a od 2015. godine.\n_START_SECTION_\nPovijest\n_START_PARAGRAPH_\nHan\xc5\xbeek je prvi put odr\xc5\xbean 1951. godine, ali tada i sljede\xc4\x87ih \xc5\xa1est godina bilo je lokalno natjecanje. 1958. Han\xc5\xbeek postaje me\xc4\x91unarodni miting, 1998. godine Han\xc5\xbeekovi\xc4\x87ev memorijal zauzima 1. mjesto na ljestvici mitinga EAA (Europske atletske federacije), te sljede\xc4\x87e 1999. godine biva uvr\xc5\xa1ten u vi\xc5\xa1i rang \xe2\x80\x93 me\xc4\x91u IAAF mitinge (Svjetske atletske federacije). Od 2009. godine, memorijal je dio IAAF World Challenge mitinga._NEWLINE_Ime je dobio po atleti\xc4\x8daru i reprezentativcu Borisu Han\xc5\xbeekovi\xc4\x87u ro\xc4\x91enom 10. studenog 1916. u Po\xc5\xbeegi. Han\xc5\xbeekovi\xc4\x87 je u Zagrebu zavr\xc5\xa1io pravni fakultet, ali proslavio se kako pobjedama na raznim dionicama (bio je vi\xc5\xa1estruki juniorski prvak tada\xc5\xa1nje dr\xc5\xbeave u tr\xc4\x8danju na 100 i 200 m, na 110 m prepone i u tr\xc4\x8danju \xc5\xa1tafeta 4x100 m i 4x400 m), tako i pobjedom nad Grkom Hristosom Mantikasom davne 1938. godine na Balkanijadi u Beogradu. Nastupao je za H\xc5\xa0K Concordiju.\n_START_SECTION_\nIzabrani rezultati\n_START_PARAGRAPH_\nNavode se rezultati utrka mu\xc5\xa1karaca na 100 metara i \xc5\xbeenski skok u vis.'